LIETUVOS RESPUBLIKOS ŽEMĖS ŪKIO MINISTRAS

ĮSAKYMAS

DĖL tarpinstitucinės koordinavimo grupės SUDARYMO

2023 m. birželio 30 d. Nr. 3D-444

Vilnius

Siekdamas įgyvendinti Aštuonioliktosios Lietuvos Respublikos Vyriausybės programos (toliau – Vyriausybės programa), patvirtintos Lietuvos Respublikos Seimo 2020 m. gruodžio 11 d. nutarimu Nr. XIV-72 „Dėl Aštuonioliktosios Lietuvos Respublikos Vyriausybės programos“, nuostatų įgyvendinimo plano 6.5.1 priemonę „Parengti ir patvirtinti dirvožemio tvaraus naudojimo veiksmų planą bei pradėti diegti organizacines ir technines priemones“, bei užtikrinti uždavinių ir priemonių, numatytų Dirvožemio tvaraus naudojimo veiksmų plane, patvirtintame Lietuvos Respublikos žemės ūkio ministro 2023 m. balandžio 7 d. įsakymu Nr. 3D-233 „Dėl Dirvožemio tvaraus naudojimo veiksmų plano patvirtinimo“, įgyvendinimą laiku:

1. S u d a r a u Tarpinstitucinę koordinavimo grupę:

Egidijus Giedraitis – žemės ūkio viceministras, Tarpinstitucinės koordinavimo grupės pirmininkas;

Vidmantas Ašmonas – Augalininkystės ir žaliųjų technologijų skyriaus vedėjas, Tarpinstitucinės koordinavimo grupės pirmininko pavaduotojas;

Zigmantas Aleksandravičius – Lietuvos ūkininkų sąjungos vicepirmininkas;

Tautvydas Beinoras – Lietuvos neariminės tausojamosios asociacijos vadovas (jo nesant – Virginijus Beinoras, Lietuvos neariminės tausojamosios asociacijos atstovas);

Dr. Vaclovas Bogužas – Vytauto Didžiojo universiteto Žemės ūkio akademijos Agronomijos fakulteto profesorius;

Dr. Reda Cimmperman – Lietuvos mokslo tarybos mokslinė sekretorė;

Sigitas Dimaitis – Lietuvos Respublikos žemės ūkio rūmų direktorius (jo nesant – Aušra Žliobaitė, Lietuvos Respublikos žemės ūkio rūmų Kooperacijos ir teisės skyriaus vedėja);

Dr. Zita Duchovskienė – Švietimo, mokslo ir sporto ministerijos Studijų, mokslo ir technologijų departamento Technologijų ir inovacijų skyriaus vedėja;

Normantas Dučinskas – Lietuvos Respublikos sveikatos apsaugos ministerijos Visuomenės sveikatos departamento Sveikatos saugos skyriaus vyriausiasis specialistas;

Dr. Aistė Galnaitytė – Lietuvos socialinių mokslų centro Ekonomikos ir kaimo vystymo instituto vyresnioji mokslo darbuotoja;

Dr. Virgilija Gregorauskienė – Lietuvos geologijos tarnybos prie Aplinkos ministerijos Hidrogeologijos skyriaus vyriausioji specialistė;

Rovena Grikienė – Žemės ūkio ministerijos Augalininkystės ir žaliųjų technologijų skyriaus patarėja;

Kristina Jankauskaitė – Aplinkos ministerijos Gamtos apsaugos politikos grupės vyriausioji specialistė;

Saulius Jasius – Žemės ūkio ministerijos Tvarios žemės ūkio gamybos ir maisto pramonės departamento direktorius;

Valentina Lodienė – Nacionalinės žemės tarnybos prie Aplinkos ministerijos Žemės tvarkymo ir administravimo departamento Žemės administravimo skyriaus vyriausioji specialistė;

Rimas Magyla – VšĮ Lietuvos žemės ūkio konsultavimo tarnybos Technologinių paslaugų skyriaus vadovas;

Zigmas Medingis – Žemės ūkio ministerijos Augalininkystės ir žaliųjų technologijų skyriaus patarėjas;

Mindaugas Petkevičius – Lietuvos ekologinių ūkių asociacijos pirmininkas (jo nesant – Saulius Daniulis, Lietuvos ekologinių ūkių asociacijos valdybos narys);

Povilas Rudinskis – Aplinkos ministerijos Taršos prevencijos politikos grupės vyriausiasis specialistas (jo nesant – Valentina Tuskenytė Aplinkos ministerijos Taršos prevencijos politikos grupės patarėja);

Kristina Simonaitytė – žemės ūkio ministro patarėja;

Prof. habil. dr. Gediminas Staugaitis – Lietuvos agrarinių ir miškų mokslų centro Agrocheminių tyrimų laboratorijos vadovas, vyriausiasis mokslo darbuotojas (jo nesant – dr. Lina Žičkienė, Lietuvos agrarinių ir miškų mokslų centro Agrocheminių tyrimų laboratorijos Agrocheminių tyrimų skyriaus vedėja, mokslo darbuotoja);

Audrius Vanagas – Lietuvos žemės ūkio tarybos atstovas;

Jurgita Vilčinskienė – Nacionalinio visuomenės sveikatos centro prie Sveikatos apsaugos ministerijos Kauno departamento Kaišiadorių skyriaus vedėja.

2. P a v e d u Tarpinstitucinei koordinavimo grupei koordinuoti ir vykdyti Dirvožemio tvaraus naudojimo veiksmų plano įgyvendinimo stebėseną.

3. N u s t a t a u, kad prireikus į Tarpinstitucinės koordinavimo grupės posėdžius gali būti kviečiami ir kitų institucijų ir organizacijų atstovai.

Žemės ūkio ministras	Kęstutis Navickas